cyanic-selkie/wikianc huggingface dataset:
วัดกลางเกร็ด
ประวัติ
วัดสร้างขึ้นในสมัยอยุธยาตอนปลาย สันนิษฐานว่าวัดนี้น่าจะสร้างขึ้นมาตั้งแต่ครั้งที่สมเด็จพระเจ้าอยู่หัวท้ายสระทรงโปรดฯ ให้ขุดคลองลัดนี้ในสมัยอยุธยา พม่ายึดเมืองนนทบุรีได้และมาตั้งค่ายอยู่ที่หลังวัดกลางเกร็ด เพื่อรวบรวมพลไปตีกรุงศรีอยุธยา เมื่อกรุงศรีอยุธยาเสียแก่พม่า เมื่อ พ.ศ. 2310 พม่าได้มายึดด่านปากเกร็ดเป็นด่านตรวจจับคนไทยที่ผ่านด่านนี้ วัดกลางเกร็ดจึงถูกทิ้งร้างไประยะหนึ่ง จนสมเด็จพระเจ้าตากสินมหาราชทรงโปรดเกล้าฯ ให้คนมอญตั้งบ้านเรือนอยู่ที่บ้านปากเกร็ดใกล้ด่านปากเกร็ด วัดกลางเกร็ดจึงได้รับการดูแลจากคนมอญ ต่อมาคนไทยได้เข้ามาทำหน้าที่รักษาด่านและมาตั้งบ้านเรือนอยู่ที่บ้านปากด่านบริเวณปากคลองลัดเกล็ดด้านใต้จำนวนมาก ได้ร่วมกันปฏิสังขรณ์และทำบุญที่วัด จึงมีคนไทยมากกว่าคนมอญ วัดได้รับพระราชทานวิสุงคามสีมาเมื่อ พ.ศ. 2332
อาคารเสนาสนะและโบราณวัตถุ
พระอุโบสถมีหน้าบันไม้แกะสลักลายก้านขด พระประธานที่อยู่ภายในพระอุโบสถ เป็นพระพุทธรูปปางมารวิชัยที่มีขนาดหน้าตัก 3 ศอกคืบ มีหอไตรกลางน้ำฝีมือช่างท้องถิ่น พระพุทธรูปสำคัญของวัด คือ พระพุทธไสยาสน์ หรือ หลวงพ่อพระนอน เดิมประดิษฐานอยู่กลางแจ้ง เป็นพระพุทธรูปเก่าไม่ปรากฏว่าสร้างในสมัยใด ต่อมาชำรุดทรุดโทรมมากจึงได้มีการบูรณะขึ้นใหม่ทั้งองค์ พระพุทธไสยาสน์องค์ปัจจุบันประดิษฐานอยู่ในวิหาร ประทับนอนสีหไสยาสน์ พระพาทาและพระกรพับขึ้นตั้งรับพระเศียรอยู่หน้าพระเขนย พระหัตถ์ขวารองรับพระเศียรอยู่บนพระเขนย กลวงฝ่าพระบาทมีรูปจักร
สโมสรฟุตบอลพิษณุโลก ยูนิตี้
สโมสรฟุตบอลพิษณุโลก ยูนิตี้ เป็นสโมสรฟุตบอลอาชีพในประเทศไทย ตั้งอยู่ที่ตำบลวัดโบสถ์ อำเภอวัดโบสถ์ จังหวัดพิษณุโลก ปัจจุบันแข่งขันอยู่ในระดับไทยลีก 3 โซนภาคเหนือ
ประวัติสโมสร
สโมสรฟุตบอลพิษณุโลก ยูนิตี้ ทำการสมัครเข้าเป็นสมาชิกสมาคมฟุตบอลแห่งประเทศไทย เมื่อวันที่ 2 สิงหาคม 2561 ในชื่อสโมสรวัดโบสถ์ซิตี้ และเข้าร่วมการแข่งขันไทยแลนด์ อเมเจอร์ลีก ฤดูกาล 2561 วัดโบสถ์ ซิตี้ ได้ตำแหน่งชนะเลิศโซนภาคเหนือตอนล่างหลังจากชนะนอร์ทเทิร์น ตาก ยูไนเต็ดด้วยการดวลลูกโทษ 9–8 หลังจากเสมอกันในเวลา 1–1 และเข้าชิงชนะเลิศโซนภาคเหนือกับแม่โจ้ ยูไนเต็ด แต่แม่โจ้ ยูไนเต็ดเป็นฝ่ายชนะ 2–1 ทำให้วัดโบสถ์ ซิตี้ได้เพียงรองชนะเลิศเท่านั้น แต่ยังได้สิทธิ์เลื่อนชั้นสู่ไทยลีก 4
ในการแข่งขัน ไทยลีก 4 ฤดูกาล 2562 โซนภาคเหนือ สโมสรวัดโบสถ์ซิตี้ทำผลงานได้ดี จบอันดับ2ของตาราง ได้สิทธิ์เข้าแข่งขันต่อในรอบแชมป์เปี้ยนลีก และยังทำผลงานได้ดีต่อเนื่องในสายตอนบน โดย แข่ง5 ชนะ4 แพ้1 เป็นแชมป์ตอนบนเข้าไปชิงแชมป์ระดับประเทศกับสโมสรปัตตานีเอฟซี นัดแรกเป็นฝั่งวัดโบสถ์ซิตี้ออกไปเยือนและเก็บผลเสมอได้ ในนัดที่2 วัดโบสถ์ซิตี้ยังใช้ สนามกีฬากลางจังหวัดพิจิตร เป็นสนามเหย้า ในนัดนั้นเป็นฝ่ายปัตตานีออกนำไปก่อน และในนาทีที่90+1 วัดโบสถ์ซิตี้ได้ประตูตีเสมอ ทำให้ต้องต่อเวลาพิเศษออกไป และยังคงเสมอกันด้วยสกอร์ 1-1 จึงต้องตัดสินด้วยการดวลจุดโทษ เป็นฝ่ายวัดโบสถ์ซิตี้ที่ทำได้ดีกว่า ชนะการดวลจุดโทษ 6-5 คว้าแชมป์ระดับประเทศ และสิทธิ์การเลื่อนชั้นไปแข่งขันในลีก ไทยลีก3 ก่อนที่จะมีการควบรวมลีก ไทยลีก4และไทยลีก3เข้าด้วยกัน นั่นจึงทำให้สโมสรวัดโบสถ์ซิตี้เป็นทีมสุดท้ายที่ได้แชมป์ระดับประเทศรายการไทยลีก4
สองแควดาร์บี้แมตช์
พิษณุโลกดาร์บี้แมตซ์ หรือที่เรียกกันติดปากว่า สองแควดาร์บี้แมตซ์ คือ แมตซ์ระหว่าง วัดโบสถ์ซิตี้ และ พิษณุโลกเอฟซี ตั้งแต่ สโมสรวัดโบสถ์ซิตี้ก่อตั้งขึ้นในปี พ.ศ. 2561 มีสถิติการพบกันในแมตซ์ทางการทั้งหมด 8นัด
สนามเหย้า
สโมสรพิษณุโลก ยูนิตี้ใช้สนามกีฬามหาวิทยาลัยนเรศวรเป็นสนามเหย้า
ฟินาร์ฟิน
ตามปกรณัมของ เจ. อาร์. อาร์. โทลคีน ฟินาร์ฟิน (Finarfin) เป็นเจ้าชายเอลฟ์ ซึ่งภายหลังได้เป็นกษัตริย์ของชาวโนลดอร์ที่คงเหลืออยู่ในนครทิริออน บนแผ่นดินอมตะ พระองค์เป็นโอรสองค์เล็กของกษัตริย์ฟินเว กับพระนางอินดิส มีเชษฐาองค์ใหญ่ต่างมารดาคือ เฟอานอร์ ส่วนเชษฐาร่วมบิดามารดาเดียวกันคือ ฟิงโกลฟิน  ฟินาร์ฟินมีเรือนผมสีทองแบบเดียวกับอินดิสพระมารดาซึ่งเป็นเอลฟ์ชาววันยาร์ สมาชิกในราชสกุลของพระองค์อีกหลายคนได้สืบทอดลักษณะอันงดงามนี้ของชาววันยาร์ไปด้วย  พระองค์อภิเษกกับเจ้าหญิงเออาร์เวนแห่งอัลควาลอนเด ผู้มีเชื้อสายชาวเทเลริ  ทรงมีโอรสธิดา 5 พระองค์ ได้แก่ ฟินร็อด โอโรเดร็ธ อังกร็อด อายก์นอร์ และกาลาเดรียล
การขึ้นเป็นกษัตริย์แห่งโนลดอร์
หลังจากเหตุการณ์การดับแสงของวาลินอร์ และการสิ้นพระชนม์ของกษัตริย์ฟินเว เฟอานอร์กับฟิงโกลฟินตัดสินใจนำทัพชาวโนลดอร์จำนวนมากออกไล่ติดตามมอร์กอธกลับมายังมิดเดิลเอิร์ธ  โอรสธิดาของฟินาร์ฟินก็ร่วมไปในทัพนั้นด้วย ทำให้ฟินาร์ฟินจำต้องร่วมทัพไปอย่างเสียไม่ได้  แต่เมื่อประกาศกแห่งมานดอสมากล่าวคำพยากรณ์แห่งโนลดอร์ ห้ามปรามพวกเขาเป็นครั้งสุดท้าย ที่แถบชายฝั่งอารามัน  ฟินาร์ฟินก็กลับใจ นำชาวโนลดอร์ผู้กลับใจจำนวนหนึ่งเดินทางกลับนครทิริออน  พระองค์ทรงขึ้นเป็นจอมกษัตริย์ของชาวโนลดอร์ที่หลงเหลืออยู่ในนครทิริออน ซึ่งมีจำนวนเพียงไม่ถึงหนึ่งในสิบของชาวโนลดอร์ทั้งหมด
อ้างอิง
Lista Calaquendich
มาดอนนาเดลเลลากรีเม (ซีรากูซา)
การก่อสร้างโบสถ์เป็นประเด็นที่ถกเถียงโต้แย้งอย่างมาก มีผู้ตีความการออกแบบโบสถ์แตกต่างกันไป รวมถึงขณะทำการขุดเจาะทำฐานของอาคารได้ค้นพบคาตาคูมบ์ที่เชื่อว่ามาจากยุคปาเลโอคริสต์ จึงต้องนำไปสู่การขอใบอนุญาตพิเศษสำหรับการก่อสร้าง ในขณะที่บางส่วนไม่เห็นด้วยหรือไม่เชื่อในปาฏิหารย์ของมาดอนนาเดลเลลากรีเม (แม่พระแห่งนเำตา) ซึ่งเป็นองค์ประธานของโบสถ์ ปาฏิหารย์ดังกล่าวเกิดขึ้นในวันที่ 29 สิงหาคม ถึง 1 กันยายน 1953 เมื่อผู้อ้างว่ารูปเคารพพลาสเตอร์ของแม่พระดวงหฤทัยกมล (Madonna of the Immaculate Heart) มีน้ำตาไหลออกซึ่งเชื่อกันว่านำปาฏิหารย์มาให้คนยากไร้ หลังโบสถ์หลังนี้สร้างเสร็จยึงได้ย้ายองค์แม่พระมาประดิษฐานในที่นี่แทน
รายชื่อโรงเรียนในจังหวัดตาก
ภาพรวม
จังหวัดตากมีโรงเรียนทั้งหมด 311 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดตากมีโรงเรียนสังกัด สพฐ. จำนวน 253 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาตาก (สพม.ตาก) จำนวน 20 โรงเรียน โรงเรียนสังกัดสำนักงานเขตพื้นที่การศึกษาประถมศึกษาตากทั้ง 2 เขตจำนวน 231 โรงเรียน และโรงเรียนสังกัดสำนักบริหารงานการศึกษาพิเศษ 2 โรงเรียน
เขตพื้นที่การศึกษาประถมศึกษาของจังหวัดตากแบ่งดังนี้
สำนักงานเขตพื้นที่การศึกษามัธยมศึกษาตาก
จังหวัดตากอยู่ในเขตพื้นที่การศึกษามัธยมศึกษาตาก และมีโรงเรียนในสังกัดจำนวน 20 โรงเรียน ซึ่งจัดอยู่ใน 3 สหวิทยาเขต ได้แก่
สำนักงานเขตพื้นที่การศึกษาประถมศึกษาตากเขต 1
สพป.ตาก เขต 1 มีพื้นที่ครอบคลุม 4 อำเภอทางตะวันออกเฉียงเหนือของจังหวัด ได้แก่อำเภอเมืองตาก อำเภอบ้านตาก อำเภอวังเจ้า และอำเภอสามเงา มีโรงเรียนในความรับผิดชอบจำนวน 110 โรงเรียน โดยแบ่งเป็นอำเภอเมืองตาก 41 โรงเรียน อำเภอบ้านตาก 29 โรงเรียน อำเภอสามเงา 24 โรงเรียน และอำเภอวังเจ้า 16 โรงเรียน
สำนักงานเขตพื้นที่การศึกษาประถมศึกษาตากเขต 2
สพป.ตาก เขต 2 มีพื้นที่ครอบคลุม 5 อำเภอทางตะวันตกของจังหวัด ได้แก่อำเภอท่าสองยาง อำเภอพบพระ อำเภอแม่ระมาด อำเภอแม่สอด และอำเภออุ้มผาง มีโรงเรียนในความรับผิดชอบจำนวน 121 โรงเรียน โดยแบ่งเป็นอำเภอแม่สอด 39 โรงเรียน อำเภอพบพระ 25 โรงเรียน อำเภอแม่ระมาด 22 โรงเรียน อำเภอท่าสองยาง 21 โรงเรียน และอำเภออุ้มผาง 14 โรงเรียน
สำนักบริหารงานการศึกษาพิเศษ
จังหวัดตากมีโรงเรียนสังกัดสำนักบริหารงานการศึกษาพิเศษ 3 โรงเรียน ได้แก่
องค์กรปกครองส่วนท้องถิ่น
จังหวัดตากมีโรงเรียนสังกัดองค์กรปกครองส่วนท้องถิ่น 36 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลนครแม่สอด (6 โรงเรียน) เทศบาลเมืองตาก (4 โรงเรียน) เทศบาลตำบล 5 แห่ง และองค์การบริหารส่วนตำบล 13 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดตากซึ่งสังกัดสำนักงานคณะกรรมการการศึกษาเอกชนมีจำนวน 22 โรงเรียน
อำเภอเมืองตาก
อำเภอเมืองตากมี 57 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 1 จำนวน 41 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 5 โรงเรียน สังกัดสำนักงานคณะกรรมการการศึกษาเอกชน 5 โรงเรียน สังกัดเทศบาลเมืองตาก 4 โรงเรียน และสังกัดสำนักบริหารงานการศึกษาพิเศษ 2 โรงเรียน
อำเภอท่าสองยาง
อำเภอท่าสองยางมี 23 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 2 จำนวน 21 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอบ้านตาก
อำเภอบ้านตากมี 33 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 1 จำนวน 29 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 2 โรงเรียน สังกัดองค์การบริหารส่วนตำบลสมอโคน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอพบพระ
อำเภอพบพระมี 31 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 2 จำนวน 25 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 1 โรงเรียน สังกัดเทศบาลตำบลพบพระ 1 โรงเรียน สังกัดองค์การบริหารส่วนตำบลพบพระ 1 โรงเรียน และสังกัดองค์การบริหารส่วนตำบลวาเล่ย์ 1 โรงเรียน
อำเภอแม่ระมาด
อำเภอแม่ระมาดมี 34 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 2 จำนวน 22 โรงเรียน สังกัดองค์การบริหารส่วนตำบลพระธาตุ 3 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 2 โรงเรียน สังกัดองค์การบริหารส่วนตำบลขะเนจื้อ 2 โรงเรียน สังกัดสำนักงานคณะกรรมการการศึกษาเอกชน 2 โรงเรียน สังกัดเทศบาลตำบลทุ่งหลวง 1 โรงเรียน สังกัดเทศบาลตำบลแม่จะเรา 1 โรงเรียน และสังกัดองค์การบริหารส่วนตำบลสามหมื่น 1 โรงเรียน
อำเภอวังเจ้า
อำเภอวังเจ้ามี 20 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 1 จำนวน 16 โรงเรียน สังกัดสำนักงานเขตพื้นที่การศึกษามัธยมศึกษาเขต 38 จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอสามเงา
อำเภอสามเงามี 26 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาตากเขต 1 จำนวน 24 โรงเรียน และสังกัดสำนักงานเขตพื้นที่การศึกษามัธยมศึกษาเขต 38 จำนวน 2 โรงเรียน
แอลจี จี2
แอลจี จี2 (LG G2) เป็นสมาร์ทโฟน ผลิตโดยแอลจี เปิดตัวครั้งแรกในเดือนสิงหาคม 2013 และวางขายช่วงเดือนกันยายน 2013 เป็นรุ่นที่ 2 ต่อจาก แอลจี ออปติมัส จี แต่อยู่ในตระกูลใหม่ ที่เรียกว่า G Series
แอลจี จี2 มีการปรับปรุงใหม่เกือบทั้งหมด โดยตัวเครื่องทำจากพลาสติก ขอบจอหนาเพียง 0.1 นิ้ว มีการย้ายปุ่ม Power/เพิ่มเสียง/ลดเสียง ไปไว้ด้านหลัง (Rear Key) และปรับปรุงในส่วนของซอฟต์แวร์ให้ดียิ่งขึ้น
การจลาจล
การจลาจลมักเกิดขึ้นเป็นปฏิกิรยาจากการได้รับความเดือดร้อนหรือการแสดงความไม่เห็นด้วย ในประวัติศาสตร์ การจลาจลเกิดขึ้นเนื่องจากได้รับค่าแรงต่ำหรือคุณภาพชีวิต รัฐบาล การกดขี่ ภาษีหรือการเกณฑ์ทหาร ความขัดแย้งระหว่างกลุ่มเชื้อชาติ การขาดแคลนอาหารหรือความขัดแย้งทางศาสนา ผลจากการแข่งขันกีฬาหรือความไม่พอใจกับช่องทางของกฎหมายผ่านการแสดงความคับข้องใจ
วอลเลย์บอลชายชิงแชมป์เอเชีย 2013
วอลเลย์บอลชายชิงแชมป์เอเชีย 2013 (2013 Asian Men's Volleyball Championship) เป็นการแข่งขันครั้งที่ 17 ของวอลเลย์บอลชายชิงแชมป์เอเชีย จัดขึ้นโดยสมาพันธ์วอลเลย์บอลเอเชีย ซึ่งมีกำหนดจัดขึ้นที่ดูไบ, สหรัฐอาหรับเอมิเรตส์ ระหว่างวันที่ 26 กันยายน – 6 ตุลาคม ค.ศ. 2013
การแบ่งกลุ่ม
การจับฉลากแบ่งสายของแต่ละกลุ่มโดยใช้วิธีสลับฟันปลาจากการจัดอันดับโลก 23 มกราคม ค.ศ. 2013
การจลาจล
ผู้ก่อการจลาจลจำนวนหนึ่งค่อนข้างมีความชำนาญในการทำความเข้าใจและการสกัดยุทธวิธีที่ตำรวจใช้ในสถานการณ์จลาจล คู่มือสำหรับการจลาจลให้ประสบความสำเร็จสามารถเข้าถึงได้บนอินเทอร์เน็ต คู่มือเหล่านี้ยังกระตุ้นให้ผู้ก่อการจลาจลนำสื่อเข้ามามีส่วนเกี่ยวข้องด้วย เนื่องจากพบว่าการมีกล้องไปด้วยจะมีความปลอดภัยและได้รับความสนใจมากกว่า พลเมืองที่มีกล้องวิดีโอยังสามารถมีผลกระทบต่อทั้งผู้ก่อการจลาจลและตำรวจได้
วอลเลย์บอลชายชิงแชมป์เอเชีย 2013
การแบ่งกลุ่ม
* จอร์แดน อินโดนีเซีย และปากีสถาน ได้ถอนตัวออกการแข่งขัน ส่วนอุซเบกิสถานได้ย้ายไปยังกลุ่มเอเพื่อความสมดุลของจำนวนทีมในแต่ละกลุ่ม
การจลาจล
การรับมือกับการจลาจลมักจะเป็นงานยากของกรมตำรวจบ่อยครั้ง และเจ้าหน้าที่ตำรวจที่ถูกส่งตัวไปรับมือกับการจลาจลมักจะถือโล่ยุทธวิธีและลูกซองปราบจลาจล ส่วนใหญ่เนื่องมาจากการกระจายที่กว้างกว่าของล้ากล้องสั้น ตำรวจยังอาจใช้แก๊สน้ำตาหรือแก๊สซีเอสเพื่อหยุดผู้ก่อการจลาจล ตำรวจปราบจลาจลส่วนใหญ่ใช้วิธีอาวุธไม่ร้ายแรงในการควบคุมฝูงชน อย่างเช่น ปืนลูกซองที่ยิงกระสุนยางและกระสุนถุงตะกั่วเพื่อทำให้ได้รับบาดเจ็บหรือทำให้ผู้ก่อการจลาจลง่ายต่อการจับกุม
การรับมือ
ตำรวจมักจะเป็นผู้รับผิดชอบการรับมือกับการจลาจล (การควบคุมฝูงชน) ถึงแม้ว่าวิธีการควบคุมฝูงชนอาจแตกต่างกันไปในแต่ละประเทศ ยุทธวิธีและอาวุธที่ใช้สามารถรวมไปถึงสุนัขจู่โจม ปืนฉีดน้ำแรงดันสูง กระสุนพลาสติก กระสุนยาง สเปรย์พริกไทย กระสุนถุงตะกั่ว และยุทธวิธีสแนทช์สควอด ซึ่งถึงแม้ว่าจะได้รับการอธิบายว่าเป็นอาวุธไม่ร้ายแรงหรือถึงแก่ชีวิต ก็มีประชาชนบางส่วนที่ได้รับการระบุว่าเสียชีวิตหรือได้รับบาดเจ็บเนื่องจากการใช้งาน
วอสตอค 1
วอสตอค 1 (Vostok 1) เป็นภารกิจอวกาศครั้งแรกในโครงการวอสตอค และเป็นครั้งแรกของการบินอวกาศที่มีมนุษย์ขึ้นไปในประวัติศาสตร์ วอสตอค 3เคเอถูกส่งขึ้นสู่วงโคจรเมื่อวันที่ 12 เมษายน ค.ศ. 1961 เที่ยวบินนี้มียูริ กาการิน นักบินอวกาศจากสหภาพโซเวียตขึ้นสู่อวกาศ เป็นเที่ยวบินครั้งแรกที่มีมนุษย์ขึ้นสู่อวกาศ เช่นเดียวกับเที่ยวบินแรกของวงโคจรของยานพาหนะบรรจุ วอสตอค 1 ถูกส่งโดยโครงการอวกาศโซเวียต และได้รับการออกแบบโดยวิศวกรชาวโซเวียตนำโดย เซอร์ไก โคโรเลฟ ภายใต้การกำกับดูแลของKerim Kerimov และคนอื่นๆ
ถนนพุทธสาคร
ถนนพุทธสาคร หรือ ทางหลวงแผ่นดินหมายเลข 3651 สายแยกสาครเกษม–คลองมะเดื่อ [เดิมคือทางหลวงชนบท สค.1018 สายแยก ทล. 4 (กม.ที่ 21+700) – บ้านคลองมะเดื่อ] และบางครั้งเรียกว่า "ถนนพุทธมณฑล สาย 4 ตัดใหม่" เป็นถนนที่อยู่ในความรับผิดชอบของกรมทางหลวง (รับโอนความรับผิดชอบจากกรมทางหลวงชนบทเมื่อ พ.ศ. 2566) เริ่มต้นจากทางแยกสาครเกษมซึ่งเป็นจุดตัดกับถนนเพชรเกษม (ทางหลวงท้องถิ่น สค.ถ 4-0001) และถนนพุทธมณฑล สาย 4 (ทางหลวงท้องถิ่น สค.ถ 4-0002) ในเขตตำบลอ้อมน้อย อำเภอกระทุ่มแบน จังหวัดสมุทรสาคร ไปทางทิศตะวันตกเฉียงใต้ จนสิ้นสุดที่ถนนเศรษฐกิจ 1 (ทางหลวงแผ่นดินหมายเลข 3091) ในเขตตำบลคลองมะเดื่อ อำเภอกระทุ่มแบน ระยะทางประมาณ 7.445 กิโลเมตร
เดิมถนนพุทธสาครเป็นโครงการถนนลาดยางสาย ง 1 ผังเมืองรวมเมืองกระทุ่มแบน จังหวัดสมุทรสาคร ก่อสร้างแล้วเสร็จเมื่อปี พ.ศ. 2547 ประกอบด้วยถนนแอสฟัลต์คอนกรีตขนาด 4 ช่องจราจร และสะพานทางแยกต่างระดับกระทุ่มแบน ต่อมากรมทางหลวงชนบทได้ก่อสร้างสะพานข้ามแยกตัดกับถนนเพชรเกษม แล้วเสร็จเมื่อเดือนสิงหาคม พ.ศ. 2549 เรียกว่าสะพานสาครเกษม ก่อนที่จะก่อสร้างสะพานกลับรถบริเวณฝั่งถนนพุทธสาครและถนนพุทธมณฑล สาย 4 แล้วเสร็จเมื่อเดือนกันยายน พ.ศ. 2550
ถนนพุทธสาครสามารถเชื่อมต่อระหว่างถนนพระรามที่ 2 (ทางหลวงแผ่นดินหมายเลข 35) โดยใช้เส้นทางถนนเศรษฐกิจ 1 ที่ทางแยกต่างระดับมหาชัย แล้วตรงไปยังถนนพุทธสาครได้อย่างต่อเนื่อง เมื่อถึงถนนเพชรเกษม สามารถเลี้ยวซ้ายไปยังจังหวัดนครปฐม หรือจะขึ้นสะพานข้ามแยกสาครเกษม เพื่อที่จะตรงไปตามถนนพุทธมณฑล สาย 4 ไปยังถนนบรมราชชนนี (ทางหลวงแผ่นดินหมายเลข 338) หรือขึ้นสะพานกลับรถอีกครั้งเพื่อเลี้ยวซ้ายไปยังเขตหนองแขมและเขตบางแค กรุงเทพมหานครได้
เสือภูเขา (ภาพยนตร์)
เสือภูเขา เป็นภาพยนตร์ไทยที่กำกับโดย ธีระธร สิริพันธ์วราภรณ์ ผลิตโดย พระนครฟิล์ม นำแสดงโดย ทศพร รถกิจ ธิญาดา พรรณบัว โหน่ง ชะชะช่า โน้ต เชิญยิ้ม สมชาย ศักดิกุล กรุง ศรีวิไล ค่อม ชวนชื่น และโปงลางสะออน เข้าฉายในเมื่อ 1 ธันวาคม พ.ศ. 2548
เดอะไคโร
เดอะไคโร (The Cairo) ตั้งอยู่ที่เลขที่ 1615 ถนนคิว นอร์ตเวสต์ (Q Street NW) ในวอชิงตัน ดี.ซี. เป็นตึกสำคัญในย่านดูพอนต์เซอร์เคิล และเป็นตึกที่อยู่อาศัยที่สูงที่สุดในเขตโคลัมเบีย ผลงานออกแบบโดยสถาปนิก ทอมัส แฟรงคลิน ชไนเดอร์ สร้างเสร็จในปี 1894 และถือเป็น "ตึกระฟ้าสำหรับการอยู่อาศัยแห่งแรกของนคร" เดอะไคโรมีความสูง 164 ft สร้างขึ้นจากอิฐ และมีส่วนผลักดันให้เกิดข้อบังคับและกฎหมายระดับประเทศที่กำหนดความสูงของสิ่งปลูกสร้างในเมือง กฎระเบียบเหล่านี้ยังคงมีอิทธิพลต่อทิวนครของวอชิงตันมาถึงปัจจุบัน
วาโรตะพีเพิล
"วาโรตะพีเพิล" ワロタピーポー (Warotapīpō) เป็นซิงเกิลลำดับที่ 17 ของเอ็นเอ็มบีโฟร์ตีเอต เปิดตัวเมื่อวันที่ 27 ธันวาคม พ.ศ. 2560 ขึ้นสู่อันดับหนึ่งในออริกอนชาร์ต รายสัปดาห์ด้วยยอดขาย 273,499 ชุด
เวอร์ชันโรงละคร
หมายเหตุ: เวอร์ชันโรงละครไม่รวมดีวีดี
เดอะไคโร
ประวัติศาสตร์
เดอะไคโรมีความสูง 12 ชั้น ทำให้สูงเหนืออาคารโดยรอบทั้งหมด นับตั้งแต่เปิดให้บริการในปี 1894 ความสูงของตึกนี้ทำให้ชาวเมืองไม่พอใจอย่างมากจนเรียกตึกนี้ว่าเป็น "เรื่องโง่เง่าของไชนเดอร์" (Schneider's Folly) และทำการล็อบบี้ให้สภาคองเกรสทำการออกกฎจำกัดความสูงของตึกที่อยู่อาศัยในเขตโคลัมเบีย รัฐบัญญัติความสูงอาคาร ปี 1899 ยังคงมีบทชาทในการกำหนดความสูงของตึกสูงในวอชิงตันดีซีถึงปัจจุบัน
วาโรตะพีเพิล
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
เดอะไคโร
ประวัติศาสตร์
ในราวปี 1900 มีการเปลี่ยนชื่ออาคารเป็นไคโรโฮเท็ล ในยุคนั้น ไคโรโฮเท็ลกลายมาเป็นศูนย์กลางของชีวิตสังคมในดีซี ห้องเต้นรำ (ballroom) เป็นสถานที่พบปะทางสังคมและทางการเมืองอยู่บ่อยครั้ง ผู้อยู่อาศัยและแขกของไคโรในยุคนี้รวมถึงสก็อต ฟิตซ์เจอรอลด์, ทอมัส เอดิสัน และบุคคลที่ทรงอิทธิพลทางการเมืองอีกจำนวนมาก
วาโรตะพีเพิล
ฉบับบีเอ็นเคโฟร์ตีเอต
"หัวเราะเซ่" เป็นอัลบั้มที่ 3 ของบีเอ็นเคโฟร์ตีเอต โดยสมาชิกในแต่ละเพลงได้รับการเลือกจาก "งานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563" และเปิดตัวเมื่อวันที่ 8 มกราคม พ.ศ. 2564
เดอะไคโร
ประวัติศาสตร์
ในวันที่ 15 มีนาคม 1897 ราชินีแห่งอาณาจักรฮาวายที่ถูกโค่นล้มบัลลังก์ Liliuokalani เสด็จมาพำนักที่เดอะไคโร ในระหว่างที่ทรงทำการล็อบบี้ให้ประธานาธิบดี กรัฟเวอร์ คลีฟแลนด์ จ่ายเงินชดเชยกรณีการล้มล้างราชาธิปไตยในฮาวายเมื่อมกราคม 1893 ในวันที่ 15 กุมภาพันธ์ 1905 เดอะไคโรกลายเป็นเป้าของกลุ่มแรงงานหลังระหว่างการนัดประท้วงหยุดงานของแรงงาน คนงานทาสี เจ แฟรงก์ แอนบี (J. Frank Hanby) ร่วงลงมาเสียชีวิตเนื่องจากเชือกที่ผูกตัวขาด มีผู้ค้นพบว่าเชือกดังกล่าวเป็นไปได้ว่าถูกตัดโดยใช้กรด นำไปสู่การตรวจสอบหาสาเหตุการตายครั้งใหญ่ซึ่งมีรายงานอยู่ใน The Washington Post สมาชิกชนชั้นสูงในวอชิงตันนิยมจัดงานพบปะที่ไคโรโฮเท็ล ซึ่งรวมถึงที่สโมสรสตรีประชาธิปไตยแห่งชาติ (Woman's National Democratic League) พบปะกับผู้แทนรัฐจากรัฐนิวเม็กซิโกในปี 1913
ในปี 1906 สมาชิกรัฐสภา รูฟัส เอ เลสเตอร์ จากพรรคเดโมแครตในรัฐจอร์เจีย ร่วงผ่านสกายไลต์บนดาดฟ้าของเดอะไคโรลงมาถึงแก่ชีวิต ในเวลานั้นเลสเตอร์อาศัยอยู่ที่เดอะไคโร และปีนขึ้นไปบนดาดฟ้าเพื่อตามหาหลานสองคน ก่อนที่จะก้าวเท้าพลาดและร่วงลงมาจากความสูง 30 ฟุตผ่านสกายไลต์และกระแทกลงที่พื้นของชั้นสิบเอ็ดของตึก ผลการตรวจสอบพบว่าขาเขาหักทั้งสองข้างและอวัยวะภายในบาดเจ็บอย่างหนักจนถึงแก่ชีวิต
การก่อความไม่สงบ
การก่อความไม่สงบ (civil disorder, civil unrest หรือ civil strife) เป็นคำในความหมายกว้างซึ่งใช้โดยฝ่ายบังคับใช้กฎหมายในการอธิบายรูปแบบของการก่อให้เกิดความวุ่นวายของกลุ่มบุคคลตั้งแต่หนึ่งรูปแบบขึ้นไป การก่อความวุ่นวายของประชาชนเป็นเครื่องแสดงและเป็นรูปแบบหนึ่งของการประท้วงต่อปัญหาทางการเมืองและสังคมขนาดใหญ่ ความรุนแรงของพฤติการณ์เกิดขึ้นพร้อมกับการแสดงออกถึงความไม่พอใจของสาธารณะ ตัวอย่างของการก่อความไม่สงบเช่น การเดินขบวนประท้วงผิดกฎหมาย การยึดพื้นที่ประท้วง และการกีดขวางในรูปแบบอื่น การจลาจล การก่อวินาศกรรม และรูปแบบของอาชญากรรมอื่น ๆ การก่อความไม่สงบมีเจตนาที่จะเป็นการแสดงออกถึงสาธารณชนและรัฐบาล แต่ได้บานปลายจนกลายมาเป็นความสับสนอลหม่านโดยทั่วไป
วอลเลย์บอลหญิงชิงแชมป์นอร์เซกา 1977
วอลเลย์บอลหญิงชิงแชมป์นอร์เซกา 1977 (1977 Women's NORCECA Volleyball Championship) เป็นครั้งที่ห้าของการแข่งขัน ระหว่างวันที่ 23–30 เมษายน ณ ซานโตโดมิงโก, สาธารณรัฐโดมินิกัน
ปลาแมงป่องยักษ์
ปลาแมงป่องยักษ์ (Tassled scorpionfish; ) ปลาทะเลมีพิษชนิดหนึ่ง จำพวกปลาแมงป่อง (Scorpaenidae)
มีปากกว้าง ส่วนหน้าเว้าเล็กน้อย ครีบอกค่อนข้างกลม ปลายริ้ว ครีบหลังมีก้านสั้น ใต้คางและผิวทั่วทั้งตัวมีติ่งหนังเป็นเส้นริ้วเล็ก ๆ ครีบหางปลายตัดมน มีลำตัวสีแดงหรือสีน้ำตาล มีลายบั้งสีเข้มและลายด่างสีจาง ๆ หางมีบั้งและขอบสีจาง
เป็นปลาที่มีพฤติกรรมนอนอยู่นิ่ง ๆ ในโพรงหินหรือปะการังใต้น้ำ เพื่อรอฮุบเหยื่อซึ่งได้แก่ ปลาขนาดเล็กต่าง ๆ โดยอยู่ตามลำพังหรือเป็นคู่ พบในแนวปะการังตามชายฝั่ง มีความยาวเต็มที่ประมาณ 35 เซนติเมตร
จัดเป็นปลาที่พบได้บ่อย กระจายพันธุ์ทั่วไปในมหาสมุทรแปซิฟิกและอินเดีย ในน่านน้ำไทยพบเฉพาะฝั่งทะเลอันดามัน
เอริค ดวร์ม
เอริค ดวร์ม (Erik Durm; เกิด 12 พฤษภาคม ค.ศ. 1992) เป็นนักฟุตบอลชาวเยอรมัน ปัจจุบันเล่นในตำแหน่งฟุลแบ็กให้กับฮัดเดอส์ฟีลด์ทาวน์ในพรีเมียร์ลีก และทีมชาติเยอรมนี
ดวร์มเริ่มต้นการเล่นฟุตบอลเมื่อปี 1998 ที่อะคาเดมีของทีม SG Reischweiler ตั้งแต่อายุ 5 ขวบ
ย็อชกอ กวาร์ดิออล
ย็อชกอ กวาร์ดิออล (Joško Gvardiol; เกิด 23 มกราคม ค.ศ. 2002) เป็นนักฟุตบอลชาวโครเอเชีย ปัจจุบันเล่นในตำแหน่งกองหลังให้แก่แมนเชสเตอร์ซิตี สโมสรในพรีเมียร์ลีก และทีมชาติโครเอเชีย
ไชนาโอเพน (สนุกเกอร์)
ไชนาโอเพน (China Open) เป็นการแข่งขันสนุกเกอร์อาชีพ หนึ่งในรายการสะสมคะแนนและเริ่มในปี 1997 โดย นีล รอเบิร์ตสัน เป็นแชมป์คนล่าสุด
ไชนาโอเพน
ไชนาโอเพน (China Open) อาจจะหมายถึง:
โยอานิส อาร์คีลากอส
โยอานิส อาร์คีลากอส (Joahnys Oscar Argilagos Perez) เกิดเมื่อ 11 มกราคม พ.ศ. 2540 เป็นนักมวยสากลสมัครเล่นชาวคิวบาในรุ่นไลท์ฟลายเวท
เขาขึ้นชกมวยสากลสมัครเล่นตั้งแต่อายุ 10 ปี เขาชนะเลิศในการแข่งขันชิงแชมป์โลกเยาวชน พ.ศ. 2556 การแข่งขันมวยสากลคอนเฟเดอเรชันอเมริกา พ.ศ. 2558 และการชิงแชมป์โลกมวยสากลสมัครเล่น พ.ศ. 2558 ในรุ่นไลท์ฟลายเวท นอกจากนั้นยังได้เหรียญเงินในกีฬาแพนอเมริกา พ.ศ. 2558 และเหรียญทองแดงในกีฬาโอลิมปิก พ.ศ. 2559
ธารน้ำแข็งทเวตส์
ธารน้ำแข็งทเวตส์ (Thwaites Glacier) หรือรู้จักกันในอีกชื่อว่า ธารน้ำแข็งวันสิ้นโลก (Doomsday Glacier) เป็นธารน้ำแข็งที่มีขนาดกว้างและใหญ่มากในทวีปแอนตาร์กติกา ที่ไหลลงสู่อ่าว Pine Island ซึ่งเป็นส่วนหนึ่งของทะเลอามันด์เซนทางตะวันออกของเขาเมอร์ฟี บนชายฝั่ง Walgreen ของมารีเบิร์ดแลนด์ ตั้งชื่อตาม Fredrik T. Thwaites (1883–1961) นักธรณีวิทยาธารน้ำแข็ง นักธรณีสัณฐานวิทยา และศาสตราจารย์กิตติคุณจากมหาวิทยาลัยวิสคอนซิน-แมดิสัน โดยคณะกรรมการที่ปรึกษาเรื่องชื่อแอนตาร์กติกในปี 1967
การละลายของธารน้ำแข็งที่มีขนาดพื้นที่ใกล้เคียงกับสหราชอาณาจักรนี้ จะส่งผลต่อการเพิ่มของระดับน้ำทะเลครั้งใหญ่ของโลก โดยการแตกสลายทั้งธารน้ำแข็งสู่มหาสมุทรอาจส่งผลให้ระดับน้ำทะเลทั่วโลกเพิ่มขึ้น 65 เซนติเมตร และนักวิทยาศาสตร์เตือนว่าจะเกิดการเปลี่ยนแปลงครั้งใหญ่ต่อธารน้ำแข็งภายในปี 2031 เนื่องจากการละลายอย่างรวดเร็วกว่าที่เคยคาดการณ์ไว้
Mind your own business
Mind your own business เป็น‎สำนวนภาษาอังกฤษที่ใช้กันทั่วไป อาจจะแปลเป็นภาษาไทยว่า “ไปยุ่งกับเรื่องของตัวเองเถอะ” ที่หมายความว่า หยุดยุ่งกับเรื่องที่ไม่ใช่เรื่องของตนเองและไปทำสิ่งที่เป็นของตนเอง
คริสต์ศตวรรษที่ 20
ในคริสต์ทศวรรษ 1930 ‎สำนวนก็แปลงเป็นสแลง ในประโยค “Mind your own beeswax” (ไปปั่นขี้ผึ้งของตัวเองเถอะ) ซึ่งอาจจะทำให้ความรุนแรงของความหมายอ่อนลงบ้าง ศัพทมูลวิทยาพื้นบ้าน (Folk etymology) ให้คำอธิบายของที่มาของแสลงนี้ว่าใช้กันในสมัยเมื่อมีการเริ่มตั้งถิ่นฐานในสหรัฐอเมริกาเมื่อกลุ่มสตรีจะนั่งหน้าเตาผิงปั่นเทียนด้วยกัน แต่ก็มีทฤษฎีอื่นเกี่ยวกับที่อธิบายถึงที่มาของสำนวนนี้
ในนวนิยายวิทยาศาสตร์เรื่อง “The Great Explosion” เอริค แฟรงค์ รัสเซลล์ย่อวลีนี้เป็น “MYOB” หรือ “Myob!” ซึ่งหมายถึงการแข็งข้ออย่างหนึ่งบนดาวนพเคราะห์แกนด์ส อาจจะเป็นได้ว่ารัสเซลล์เป็นผู้ริเริ่มคำย่อนี้ที่ปัจจุบันใช้กันแพร่หลายในสหรัฐอเมริกา
ประเทศฟิลิปปินส์ในโอลิมปิกเยาวชน
ประเทศฟิลิปปินส์เข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศฟิลิปปินส์ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ PHI
นับตั้งแต่ครั้งแรกที่ประเทศฟิลิปปินส์ส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติฟิลิปปินส์ได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 1 เหรียญเงิน 0 เหรียญทองแดง
เกาะพะงัน
เกาะพะงัน เป็นเกาะในอ่าวไทย ตั้งอยู่ทางตะวันตกเฉียงใต้ของประเทศไทย ในจังหวัดสุราษฎร์ธานี เป็นส่วนหนึ่งของอำเภอเกาะพะงัน มีชื่อเสียงจากงานฟูลมูนปาร์ตี้ ที่จัดขึ้นที่หาดริ้น และเป็นจุดหมายปลายทางของแบ็กแพ็กเกอร์
ชื่อของเกาะมาจากคำว่า “หลังงัน” เป็นภาษาถิ่นหมายถึงสันทรายที่โผล่พ้นน้ำเมื่อยามน้ำลง เดิมชื่อเกาะไม่มีสระอะ แต่ต่อมาได้เพิ่มสระอะ เป็นพะงัน
การตั้งชื่อดาวเคราะห์น้อย
การตั้งชื่อดาวเคราะห์น้อยอย่างเป็นทางการ เป็นการประกอบขึ้นระหว่างตัวเลขและชื่อโดยศูนย์ดาวเคราะห์น้อย ซึ่งเป็นส่วนหนึ่งของสหพันธ์ดาราศาสตร์สากล โดยพวกมันจะถูกนำไปใช้กับดาวเคราะห์แคระ และวัตถุขนาดเล็กในระบบสุริยะ เช่น ดาวเคราะห์น้อย แต่ไม่รวมดาวหาง ชื่อจะถูกตั้งให้กับวัตถุชิ้นนั้นเมื่อทราบวงโคจรที่แน่นอนแล้ว โดยจะมีการกำหนดให้อัตโนมัติเมื่อวัตถุถูกค้นพบ
ชื่อดาวเคราะห์น้อย จะแบ่งเป็นสองส่วน คือ
ชื่อดาวเคราะห์น้อยจะมีโครงสร้าง  ตัวอย่างเช่น (90377) เซดนา หรือ (134340) พลูโต วงเล็บที่อยู่ในชื่อ บ่อยครั้งจะไม่เขียนไว้ เช่น 90377 เซดนา
สำหรับวัตถุที่ไม่จำเป็น เช่นดาวเคราะห์น้อยใกล้โลก หลักของตัวเลขอาจจะมีแค่สองหรือสามหลักก็ได้ สำหรับดางหางนั้น ศูนย์ดาวเคราะห์น้อยเป็นผู้จัดการเช่นเดียวกันแต่มีวิธีตั้งชื่อแตกต่างออกไป
อำเภอจะแนะ
จะแนะ เป็นอำเภอหนึ่งของจังหวัดนราธิวาส
ที่ตั้งและอาณาเขต
อำเภอจะแนะตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังนี้
ประวัติ
ท้องที่อำเภอจะแนะเดิมเป็นส่วนหนึ่งของตำบลจะแนะ อำเภอระแงะ ทางราชการได้แบ่งพื้นที่การปกครองออกมาตั้งเป็น กิ่งอำเภอจะแนะ  ตามประกาศกระทรวงมหาดไทยเมื่อวันที่ 23 มิถุนายน พ.ศ. 2526 โดยมีผลบังคับตั้งแต่วันที่ 12 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 30 ธันวาคม พ.ศ. 2530 ยกฐานะกิ่งอำเภอแห่งนี้ขึ้นเป็น อำเภอจะแนะ  โดยมีผลบังคับตั้งแต่วันที่ 31 ธันวาคม ปีเดียวกัน
การปกครองส่วนภูมิภาค
อำเภอจะแนะแบ่งเขตการปกครองย่อยออกเป็น 4 ตำบล 32 หมู่บ้าน ได้แก่
การปกครองส่วนท้องถิ่น
ท้องที่อำเภอจะแนะประกอบด้วยองค์กรปกครองส่วนท้องถิ่น 4 แห่ง ได้แก่
สภาผู้แทนราษฎรญี่ปุ่น
สภาผู้แทนราษฎรญี่ปุ่น (衆議院 (Shūgiin)) เป็นสภาล่างของรัฐสภาญี่ปุ่น ส่วนสภาสูงคือวุฒิสภา
ในสภาทั้งสองแห่ง สภาผู้แทนราษฎรมีอำนาจมากกว่า โดยสามารถคัดค้านทับกฎหมายที่ราชมนตรีสภากำหนดได้ด้วยเสียง 2 ใน 3 ของสมาชิกทั้งหมด
การเลือกตั้งสภาผู้แทนราษฎรญี่ปุ่นครั้งล่าสุดจัดขึ้นเมื่อวันที่ 31 ตุลาคม ค.ศ. 2021 โดยพรรคเสรีประชาธิปไตยชนะเสียงส่วนใหญ่ ซึ่งได้ไป 261 ที่นั่ง ร่วมกับพรรคโคเมที่ได้ 32 ที่นั่ง ทำให้ฝ่ายรัฐบาลได้ไป 293 ที่นั่ง
สื่อส่งผ่านสัญญาณต่อเนื่อง
สื่อส่งผ่านสัญญาณต่อเนื่อง (streaming media) เป็นสื่อประสมที่ผู้ใช้ขั้นปลายได้รับตามลำดับอย่างต่อเนื่องในขณะที่ผู้ให้บริการกำลังส่งมอบเนื้อหาทั้งหมดไปให้ ตัวเล่นสื่อลูกข่ายอาจเริ่มเล่นข้อมูล (เช่น ภาพยนตร์) ก่อนที่ไฟล์เนื้อหาจะถูกส่งมาทั้งหมดก็ได้ การรับ-ส่งสื่อแบบต่อเนื่องเป็นอีกทางเลือกหนึ่งในการรับชมนอกเหนือจากการดาวน์โหลดสู่อุปกรณ์ส่วนบุคคล
คำกริยา stream ในภาษาอังกฤษหมายถึงกระบวนการส่งมอบเนื้อหาในลักษณะดังกล่าว ศัพท์นี้จึงสื่อถึงวิธีการส่งสื่อมากกว่าจะสื่อถึงลักษณะของตัวสื่อเอง การจำแนกวิธีส่งสื่อออกจากตัวสื่อที่ถูกส่งนั้นใช้โดยเฉพาะกับเครือข่ายโทรคมนาคม เนื่องจากระบบการส่งมอบข้อมูลโดยทั่วไปมีทั้งระบบที่ส่งต่อเนื่องในตัว (เช่น วิทยุ, โทรทัศน์) และระบบที่ไม่สามารถส่งต่อเนื่องได้ในตัว (เช่น หนังสือ, ตลับวีดิทัศน์, แผ่นซีดีเสียง) ตัวอย่างเช่น ในคริสต์ทศวรรษ 1930 ดนตรีลิฟต์ (elevator music) เป็นหนึ่งในบรรดาสื่อแบบส่งต่อเนื่องยุคแรกสุดที่เป็นที่นิยมกัน แต่ทุกวันนี้ โทรทัศน์อินเทอร์เน็ตได้กลายเป็นรูปแบบสามัญรูปแบบหนึ่งของสื่อแบบส่งต่อเนื่องไปแล้ว
ศัพท์ "สื่อแบบส่งต่อเนื่อง" สามารถใช้กับสื่ออื่น ๆ นอกเหนือจากวีดิทัศน์และข้อมูลเสียง เช่น คำบรรยายแบบซ่อนได้สด, ทิกเกอร์เทป และข้อความสด (real-time text) ซึ่งเราถือว่าทั้งหมดเป็น "ข้อความแบบส่งต่อเนื่อง" อนึ่ง วลี "แบบส่งต่อเนื่อง" ได้รับการนำมาใช้เป็นครั้งแรกในช่วงต้นคริสต์ทศวรรษ 1990 เนื่องจากเป็นคำอธิบายที่ดีกว่าสำหรับวีดิทัศน์ตามคำขอบนเครือข่ายไอพี โดยในขณะนั้นวีดิทัศน์รูปแบบดังกล่าวมักถูกเรียกว่า "วีดิทัศน์แบบเก็บข้อมูลแล้วส่งต่อ" (store and forward video) ซึ่งเป็นการตั้งชื่อที่อาจทำให้เข้าใจผิดได้
การถ่ายทอดสดผ่านสัญญาณต่อเนื่อง (live streaming) ซึ่งสื่อถึงการส่งมอบเนื้อหาผ่านอินเทอร์เน็ตตามเวลาจริงนั้นจำเป็นต้องใช้สื่อต้นทางรูปแบบใดรูปแบบหนึ่ง (เช่น กล้องวีดิทัศน์, ตัวต่อประสานเสียง, ซอฟต์แวร์จับภาพหน้าจอ), ตัวเข้ารหัสเพื่อแปลงเนื้อหาเป็นดิจิทัล, ตัวจัดพิมพ์สื่อ และเครือข่ายการส่งมอบเนื้อหา (content delivery network) เพื่อแจกจ่ายและส่งเนื้อหา ตัวอย่างโปรแกรมประยุกต์ที่ใช้ในการส่งต่อเนื่องสด เช่น เฟซบุ๊กไลฟ์, บีโกไลฟ์ เป็นต้น
TLS
TLS อาจหมายถึง
รายชื่อประธานาธิบดีสหรัฐ
ประธานาธิบดีสหรัฐ เป็นตำแหน่งประมุขในการปกครองของสหรัฐ ประธานาธิบดีเป็นหัวหน้าของทุกสาขาของรัฐบาลแห่งสหพันธรัฐ โดยมีหน้าที่ในการบังคับใช้กฎหมายบัญญัติไว้ในรัฐธรรมนูญ ที่เขียนโดยสภาคองเกรสมาตราที่ 2 ของรัฐธรรมนูญนั้นบัญญัติว่า ประธานาธิบดีต้องเป็นผู้บัญชาการสูงสุดของกองกำลังทหาร และกระจายอำนาจที่เป็นของประธานาธิบดีออกไป รวมไปถึงอำนาจเห็นชอบหรือไม่เห็นชอบร่างกฎหมาย ที่ผ่านมาจากสภาคองเกรส นอกจากนั้น ประธานาธิบดียังมีอำนาจในการแต่งตั้งคณะรัฐมนตรีเพื่อเป็นที่ปรึกษาและอำนาจในการลดโทษหรือให้รอลงอาญาได้ ท้ายที่สุดแล้ว หากประธานาธิบดีได้รับคำแนะนำและการยอมรับจากวุฒิสภา แล้วจะมีอำนาจในการทำสนธิสัญญา, แต่งตั้งเอกอัครราชทูตและศาลตัดสินของประเทศ รวมไปถึงศาลสูงสุดด้วย การแก้ไขเพิ่มเติมรัฐธรรมนูญสหรัฐครั้งที่ 22 กำหนดให้สามารถดำรงตำแหน่งประธานาธิบดีได้ไม่เกินสองสมัย รายนามนี้รวมเฉพาะบุคคลที่ได้สาบานตนเป็นประธานาธิบดีตามการลงนามในรัฐธรรมนูญสหรัฐ ซึ่งมีผลบังคับใช้ในปี ค.ศ. 1787
ที่จริงแล้วประธานาธิบดีของสหรัฐมีเพียง 45 คนเท่านั้น เนื่องจากโกรเวอร์ คลิฟแลนด์ เป็นประธานาธิบดี 2 สมัย คือเป็นคนที่ 22 และคนที่ 24 สำหรับประธานาธิบดีที่เสียชีวิตขณะดำรงตำแหน่งด้วยสาเหตุธรรมชาติ 4 คน ลาออก 1 คน และถูกลอบสังหาร 4 คน ประธานาธิบดีคนแรกของสหรัฐคือ จอร์จ วอชิงตัน เข้ารับตำแหน่งเมื่อ ค.ศ. 1789 ประธานาธิบดีที่อยู่ในตำแหน่งสั้นที่สุดคือ วิลเลียม เอช. แฮร์ริสัน อยู่ในตำแหน่งเพียง 32 วัน ส่วนประธานาธิบดีที่อยู่ในตำแหน่งนานที่สุดคือ แฟรงกลิน ดี. โรสเวลต์ อยู่ในตำแหน่งนานถึง 12 ปี และเป็นเพียงคนเดียวที่เป็นประธานาธิบดีมากกว่า 2 สมัย เนื่องด้วยความเป็นมหาอำนาจของสหรัฐ ตำแหน่งประธานาธิบดีสหรัฐจึงเปรียบเสมือนบุคคลที่ทรงอำนาจที่สุดในโลก ประธานาธิบดีคนปัจจุบันคือ โจ ไบเดิน โดยเริ่มดำรงตำแหน่งในวันที่ 20 มกราคม ค.ศ. 2021
ทีแอลเอส
[เกณฑ์วิธี]ความมั่นคงของชั้นขนส่ง หรือ ทีแอลเอส (Transport Layer Security: TLS) หรือชื่อเดิม [เกณฑ์วิธี]ชั้นซ็อกเก็ตปลอดภัย หรือ เอสเอสแอล (Secure Sockets Layer: SSL) เป็นโพรโทคอลที่ใช้เข้ารหัสข้อมูลที่ส่งในอินเทอร์เน็ต เช่น เว็บเพจ จดหมายอิเล็กทรอนิกส์ โปรแกรมสนทนา และอื่นๆ เพื่อความปลอดภัยในการส่งข้อมูล มีข้อแตกต่างในรายละเอียดทางเทคนิคระหว่าง SSL 3.0 และ TLS 1.0 เพียงเล็กน้อย ดังนั้นตัวย่อ SSL จะหมายถึงโพรโทคอลทั้งคู่ ในกรณีที่ไม่ระบุว่าตัวใดตัวหนึ่งเป็นพิเศษ
อาสนวิหารโอแซร์
อาสนวิหารโอแซร์ (Cathédrale d'Auxerre) หรือชื่อเต็มว่า อาสนวิหารนักบุญสเทเฟนแห่งโอแซร์ (Cathédrale Saint-Étienne d'Auxerre) เป็นอาสนวิหารโรมันคาทอลิก และเป็นที่ตั้งของมุขนายกประจำมุขมณฑลซ็องส์และโอแซร์ ตั้งอยู่ในเขตเมืองโอแซร์ จังหวัดอียอน ในแคว้นบูร์กอญ-ฟร็องช์-กงเต ประเทศฝรั่งเศส สร้างขึ้นเพื่ออุทิศแด่นักบุญสเทเฟน
สร้างขึ้นในระหว่างคริสต์ศตวรรษที่ 13 ถึง 16 แทนที่อาสนวิหารแบบโรมาเนสก์ที่สร้างในคริสต์ศตวรรษที่ 11 ซึ่งยังหลงเหลือให้เห็นในปัจจุบันบริเวณใต้ดินใต้อาสนวิหาร โดยอาสนวิหารนี้มีชื่อเสียงด้านจิตรกรรมฝาผนังเฟรสโกสมัยราชวงศ์การอแล็งเฌียงซึ่งพบในบริเวณห้องใต้ดิน และยังมีชื่อเสียงด้านกระจกสีขนาดใหญ่ โดยตั้งแต่ ค.ศ. 1823 ได้เป็นที่ตั้งของมุขมณฑลซ็องส์และโอแซร์
ไทยซุปเปอร์โมเดลคอนเทสต์ 2019
ไทยซุปเปอร์โมเดลคอนเทสต์ 2019 (Thai Supermodel Contest 2019) เป็นการประกวดไทยซูเปอร์โมเดลคอนเทสต์ ครั้งที่ 17 ซึ่งมีการประกวดรอบตัดสินในวันที่ 29 มีนาคม พ.ศ. 2562 ณ จีเอ็มเอ็มไลฟ์เฮาส์ เซ็นทรัลเวิลด์ กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ ชยิสรา วัฒนะนาวิน จากจังหวัดสงขลา  และผู้ชนะสมาร์ทบอยคือ แทนตะวัน ทัดเดโอ มายอลิ จากกรุงเทพมหานคร
ผู้เข้าประกวด
=== ไทยซุปเปอร์โมเดลคอนเทสต์ ===
=== สมาร์ทบอย ===
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดระนอง กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 1 เขตเลือกตั้ง โดยจะมีสมาชิกสภาผู้แทนราษฎรเขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยจังหวัดระนองทั้งจังหวัด
คณะบริหารธุรกิจและอุตสาหกรรมบริการ มหาวิทยาลัยเทคโนโลยีพระจอมเกล้าพระนครเหนือ
คณะบริหารธุรกิจและอุตสาหกรรมบริการ มหาวิทยาลัยเทคโนโลยีพระจอมเกล้าพระนครเหนือ จัดตั้งขึ้นตามแผนพัฒนาระดับอุดมศึกษาครั้งที่ 11 (พ.ศ. 2555 - 2559)  และได้รับการยกฐานะเป็นคณะ ในปี พ.ศ. 2558 โดยแยกสาขาวิชาออกจาก คณะเทคโนโลยีและการจัดการอุตสาหกรรม และจัดการเรียนการสอนที่วิทยาเขตปราจีนบุรี ปัจจุบันเปิดสอนในระดับปริญญาตรี
ประวัติ
คณะบริหารธุรกิจและอุตสาหกรรมบริการ ได้รับการยกฐานะจากภาควิชาการจัดการอุตสาหกรรมการท่องเที่ยวและการโรงแรม และแขนงวิชาการจัดการธุรกิจ ในภาควิชาการจัดการอุตสาหกรรม คณะเทคโนโลยีและการจัดการอุตสาหกรรม เป็นส่วนงานใหม่เทียบเท่าคณะฯ ประกอบด้วย สำนักงานคณบดี ภาควิชาบริหารธุรกิจท่องเที่ยวและโรงแรม ( เดิมคือ ภาควิชาการจัดการอุตสาหกรรมการท่องเที่ยวและการโรงแรม ) และภาควิชาบริหารธุรกิจอุตสาหกรรมและการค้า มหาวิทยาลัยเทคโนโลยีพระจอมเกล้าพระนครเหนือ  ( เดิมคือ แขนงวิชาการจัดการธุรกิจ ภาควิชาการจัดการอุตสาหกรรม ) ในปีการศึกษา 2559 คณะบริหารธุรกิจและอุตสาหกรรมบริการ เปิดการเรียนการสอน ในระดับปริญญาบริหารธุรกิจบัณฑิต 2 สาขา วิชาคือ บธ.บ. ( สาขาการจัดการอุตสาหกรรมการท่องเที่ยวและโรงแรม ) และ บธ.บ. ( บริหารธุรกิจอุตสาหกรรมและการค้า )
หลักสูตรการศึกษา
คณะบริหารธุรกิจและอุตสาหกรรมบริการ ได้เปิดสอนนักศึกษาหลักสูตรระดับปริญญาตรี 2 ภาควิชา 3 หลักสูตร
สถานีต่อไป
"สถานีต่อไป (Next Station)" เป็นซิงเกิลของวงดนตรีอพาร์ตเมนต์คุณป้า จากอัลบั้ม รักสนิยม (พ.ศ. 2556) ประพันธ์เนื้อร้อง-แต่งทำนองโดย ตุล ไวฑูรเกียรติ (ตุล อพาร์ตเมนต์คุณป้า) และเรียบเรียงโดย อพาร์ตเมนต์คุณป้า เนื้อหาของเพลงคือเรื่องทั่วไปของคนเราที่เมื่อคบกัน เราก็มักจะเปลี่ยนแปลงอีกคนไม่ได้หรอก เราเองก็เปลี่ยนตัวเองเพื่อเขาไม่ได้เหมือนกัน คือเรียกง่ายๆ คนเรามันมีสันดานตัวเองอยู่ที่ยังไงก็เปลี่ยนไม่ได้ ถึงจะแกล้งทำหรือพยายามยังไงก็ไม่ได้ทั้งหมดหรอกครับ ต้องใช้เวลาในการปรับจูน และทำความเข้าใจกัน แต่สุดท้ายแล้ว มันก็อาจจะต้องเป็น สถานีต่อไป  ที่อาจจะเจอกับคนที่ใช่หรือคู่ที่ใช่  หากใจคนสองคนไม่ตรงกัน คนนึงอาจพอ แต่คนนึงร้องขอสถานีหน้าอยู่ตลอดเวลา  สุดท้ายก็ต้องแยกทางกันไป ซึ่งตรงนี้แหละ คือเรื่องของ “สถานีต่อไป” ที่คนเราต้องค้นหาไปเรื่อยๆ
การตอบรับ
เพลง "สถานีต่อไป (Next Station)" ได้อันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 มิถุนายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ประเทศเติร์กเมนิสถานในโอลิมปิกเยาวชน
ประเทศเติร์กเมนิสถานเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศเติร์กเมนิสถาน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ TKM
นับตั้งแต่ครั้งแรกที่ประเทศเติร์กเมนิสถานส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติเติร์กเมนิสถานได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 0 เหรียญเงิน 1 เหรียญทองแดง
แอลจี จี ซีรีส์
แอลจี จี ซีรีส์ (LG G Series) เป็นตระกูลของสมาร์ทโฟนระดับเรือธง (flagship) ที่ใช้ระบบปฏิบัติการแอนดรอยด์ โดยแตกออกมาจากตระกูล ออปติมัส ผลิตโดยแอลจี
ภิญญา ช่วยปลอด
ภิญญา ช่วยปลอด (9 เมษายน พ.ศ. 2483 – 8 กันยายน พ.ศ. 2565 ) อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดสุราษฎร์ธานี
ประวัติ
ภิญญา ช่วยปลอด เกิดเมื่อวันที่ 9 เมษายน พ.ศ. 2483 สำเร็จการศึกษาปริญญาตรี เศรษฐศาสตรบัณฑิต จาก มหาวิทยาลัยธรรมศาสตร์
ปี พ.ศ. 2553 ถูกศาลล้มละลายกลาง สั่งให้เป็นบุคคลล้มละลาย และปลดจากจากการเป็นบุคคลล้มละลาย ในปี พ.ศ. 2557
การเสียชีวิต
ภิญญา ช่วยปลอด เสียชีวิต ณ โรงพยาบาลตำรวจเมื่อวันที่ 8 กันยายน พ.ศ. 2565 สิริอายุรวม 82 ปี
งานการเมือง
อดีตเคยเป็นพนักงานธนาคารเอเชียทรัสต์ จำกัด ต่อมา ภิญญา ลงรับสมัครเลือกตั้งสมาชิกสภาผู้แทนราษฎรจังหวัดสุราษฎร์ธานี และได้รับเลือกตั้งเป็นครั้งแรก ใน พ.ศ. 2522 ได้รับเลือกติดต่อกันเรื่อยมา จนถึง พ.ศ. 2531 ก่อนที่จะได้รับเลือกเป็น สมาชิกวุฒิสภา จังหวัดสุราษฎร์ธานี ในปี พ.ศ. 2543
ภิญญา ช่วยปลอด เคยดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลของพลเอก ชาติชาย ชุณหะวัณ เมื่อปี พ.ศ. 2531 ถึงวันที่ 25 สิงหาคม พ.ศ. 2533
ภิญญา ช่วยปลอด เคยถูกตรวจสอบการร่ำรวยผิดปกติ โดย คณะรักษาความสงบเรียบร้อยแห่งชาติ หรือ รสช. เมื่อปี พ.ศ. 2534
สมาชิกสภาผู้แทนราษฎร
ภิญญา ช่วยปลอด ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
สมเด็จเจ้าพระยาบรมมหาพิไชยญาติ (ทัต บุนนาค)
สมเด็จเจ้าพระยาบรมมหาพิไชยญาติ หรือ สมเด็จเจ้าพระยาองค์น้อย(ทัต บุนนาค) เป็นผู้สำเร็จราชการในพระนครฯ ในรัชกาลพระบาทสมเด็จพระจอมเกล้าเจ้าอยู่หัว ดำรงตำแหน่งเป็น พระยาศรีพิพัฒน์รัตนราชโกษา ที่พระคลังสินค้าในรัชกาลที่ 3
ประวัติ
สมเด็จเจ้าพระยาบรมมหาพิไชยญาติ เกิดเมื่อปี พ.ศ. 2334 เดิมชื่อ ทัต เป็นบุตรคนที่สิบของเจ้าพระยาอรรคมหาเสนา (บุนนาค) มารดาคือเจ้าคุณพระราชพันธุ์นวล ซึ่งเป็นพระขนิษฐาในสมเด็จพระอมรินทราบรมราชินี สมเด็จเจ้าพระยาบรมมหาพิชัยญาติเกิดในสายสกุลบุนนาคซึ่งสืบเชื้อสายมาจากเจ้าพระยาบวรราชนายก (เฉกอะหมัด) สมุหนายกชาวเปอร์เซียในรัชสมัยสมเด็จพระเจ้าทรงธรรม บิดาของสมเด็จเจ้าพระยาบรมมหาพิชัยญาติคือเจ้าพระยาอรรคมหาเสนา (บุนนาค) ดำรงตำแหน่งเป็นสมุหกลาโหมในแผ่นดินพระบาทสมเด็จพระพุทธยอดฟ้าจุฬาโลกมหาราช บ้านของเจ้าพระยาอรรคมหาเสนาอยู่ที่บริเวณกำแพงพระบรมมหาราชวังทางทิศใต้ บริเวณวัดพระเชตุพนวิมลมังคลารามราชวรมหาวิหารในปัจจุบัน สมเด็จเจ้าพระยาบรมมหาพิชัยญาติมีพี่สาวร่วมมารดาได้แก่เจ้าคุณวังหลวง (นุ่น) เจ้าคุณวังหน้า (คุ้ม) และเจ้าคุณปราสาท (ต่าย) และมีพี่ชายร่วมมารดาคือ สมเด็จเจ้าพระยาบรมมหาประยูรวงศ์ (ดิศ บุนนาค)
สมเด็จเจ้าพระยาบรมมหาพิไชยญาติ เริ่มรับราชการในรัชกาลที่ 1 ในตำแหน่งนายสนิทหุ้มแพรมหาดเล็ก ต่อมาในรัชสมัยพระบาทสมเด็จพระพุทธเลิศหล้านภาลัย ดำรงตำแหน่งเป็นจมื่นเด็กชา หัวหมื่นมหาดเล็กในสมเด็จพระบวรราชเจ้ามหาเสนานุรักษ์ เมื่อพระองค์สวรรคตในปี พ.ศ. 2360 จึงย้ายกลับมารับราชการในวังหลวงตำแหน่งจางวางมหาดเล็ก ต่อมาได้เลื่อนเป็น พระยาศรีสุริยวงศ์ ในเวลาต่อมา ในพ.ศ. 2361 มีการขยายพระบรมมหาราชวังลงมาทางทิศใต้ พระยาศรีสุริยวงศ์ (ทัต) และพระยาสุริยวงศ์มนตรี (ดิศ) ผู้เป็นพี่ชายจึงย้ายที่อยู่ไปยังริมแม่น้ำเจ้าพระยาฝั่งตะวันตกใต้บ้านกุฎีจีน พระบาทสมเด็จพระนั่งเกล้าเจ้าอยู่หัวทรงแต่งตั้งให้พระยาศรีสุริยวงศ์ (ทัต) ขึ้นเป็นพระยาศรีพิพัฒน์รัตนราชโกษาจางวางพระคลังสินค้า (เล่ากันว่าเมื่อในรัชกาลที่3 จะโปรดให้ฯเป็นเจ้าพระยายมราช ท่านไม่รับ จึงได้เป็น พระยาโกษาพิพัฒน์ว่าที่พระคลังสินค้า)
ในพ.ศ. 2372 พระยาศรีพิพัฒน์ฯ (ทัต) ปฏิสังขรณ์วัดร้างเดิมในเขตคลองสาน ใกล้กับนิวาสสถานและถวายขึ้นเป็นพระอารามหลวง พระบาทสมเด็จพระนั่งเกล้าฯพระราชทานนามว่า "วัดพระยาญาติการาม" (ต่อมาพระบาทสมเด็จพระจอมเกล้าเจ้าอยู่หัวพระราชทานนามใหม่ว่า "วัดพิชยญาติการามวรวิหาร")
ในปี พ.ศ. 2381 ทาสในเรือน ของพระสุริยอภัย (สนิท) บุตรชายคนโตของพระยาศรีพิพัฒน์ฯ ฟ้องร้องว่าพระสุริยอภัยลักลอบติดต่อสัมพันธ์เชิงชู้สาวกับเจ้าจอมอิ่ม จึงโปรดให้กรมหลวงรักษ์รณเรศสืบสวนพบมีมูลความจริง พระบาทสมเด็จพระนั่งเกล้าฯ ทรงมีพระเมตตาโปรดให้พระยาศรีพิพัฒน์ฯ ขอพระราชทานอภัยโทษขึ้นมา แต่พระยาศรีพิพัฒน์ฯ ทูลว่าคนผิดต้องได้รับโทษขอให้ลงพระอาญาไปตามพระอัยการจึงจะสมควร พระสุริยอภัย (สนิท) บุตรชายคนโตของพระยาศรีพิพัฒน์ฯ จึงถูกประหารชีวิต
ในปลายสมัยรัชกาลที่ 3 พระยาศรีพิพัฒน์ฯ (ทัต) ได้จัดหาที่ดินและก่อสร้างวัด ซึ่งได้ที่บริเวณดงต้นงิ้ว วัดจึงได้ชื่อว่า วัดฉิมพลี (ภายหลังเปลี่ยนชื่อเป็นวัดประดู่ฉิมพลี) โดยใช้เวลาสร้างนานถึง 8 ปี จึงแล้วเสร็จในรัชสมัยรัชกาลที่ 4 ในเวลานั้นถือเป็นวัดราษฎร์ที่ใหญ่และงดงามกว่าวัดราษฎร์โดยทั่วไป สมเด็จเจ้าพระยาฯ ท่านไปเลือกสรรและอัญเชิญพระศรีศาสดาจากวัดบางอ้อยช้าง จังหวัดนนทบุรี มาประดิษฐานเป็นพระประธานที่วัด
ปราบกบฏหวันหมาดหลี
ในพ.ศ. 2382 กบฏหวันหมาดหลี หลานสองคน ของสุลต่านตวนกูปะแงหรันแห่งไทรบุรีได้แก่ ตนกูมูฮาหมัดซาอัด (Tunku Muhammad Sa'ad) และตนกูมูฮาหมัดทาอิบ (Tunku Muhammad Taib) ร่วมมือกับหวันหมาดหลีซึ่งเป็นโจรสลัดในทะเลอันดามัน นำทัพเรือเข้าบุกยึดเมืองไทรบุรีในเดือนมีนาคมพ.ศ. 2382 พระบาทสมเด็จพระนั่งเกล้าฯมีพระราชโองการให้พระยาศรีพิพัฒน์ฯ (ทัต) และเจ้าพระยายมราช (บุนนาค) ยกทัพเรือลงไปช่วยเจ้าพระยานครศรีธรรมราช (น้อย) ในการปราบกบฏไทรบุรี พระยาศรีพิพัฒน์ฯและเจ้าพระยายมราชยกทัพถึงเมืองสงขลาในเดือนเมษายน พบว่าพระภักดีบริรักษ์ (แสง) ได้ยึดเมืองไทรบุรีไว้ได้แล้ว
ขณะนั้นเกิดการวิวาท ระหว่างสุลต่านมูฮัมหมัดที่ 2 (Muhammad II) แห่งกลันตัน หรือ"ตนกูสนิปากแดง" และตนกูบือซาร์ (Tunku Besar) หรือ"ตนกูปะสา" ตนกูปะสาให้เจ้าเมืองบังโกล (Banggol) หรือ "พระยาบาโงย" ยกทัพเข้าโจมตีเมืองกลันตัน สุลต่านมูฮัมหมัดแห่งกลันตันสู้ไม่ได้จึงมีหนังสือถึงพระยาศรีพิพัฒน์ฯ (ทัต) ขอความช่วยเหลือจากสยามเข้าช่วยปราบตนกูปะสาและพระยาบาโงย พระยาศรีพิพัฒน์ฯมีตราเรียกให้ทั้งสุลต่านมูฮัมหมัดและตนกูปะสามาเจรจาสงบศึกกันที่เมืองสงขลา สุลต่านมูฮัมหมัดและตนกูปะสาไม่ยอมมาและพระยาบาโงยหลบหนีไปตรังกานู พระยาศรีพิพัฒน์ฯจึงส่งพระยาไชยานอกราชการนำกำลังไปจับตัวสุลต่านมูฮัมหมัดและตนกูปะสามาพบพระยาศรีพิพัฒน์ฯที่เมืองสงขลา เมื่อทั้งสุลต่านมูฮัมหมัดและตนกูปะสายินยอมสงบศึกซึ่งกันและกันแล้ว พระยาศรีพิพัฒน์ฯจึงปล่อยตัวสุลต่านมูฮัมหมัดและตนกูปะสากลับไปยังกลันตันตามเดิม
เมื่อเจ้าพระยานครฯ (น้อย) ถึงแก่อสัญกรรมในเดือนพฤษภาคมพ.ศ. 2382 พระยาศรีพิพัฒน์ฯจึงจัดระเบียบการปกครองของไทรบุรีใหม่ โดยให้ตนกูอาหนุ่มขึ้นเป็นสุลต่านแห่งไทรบุรี และแบ่งรัฐไทรบุรีออกเป็นสามหน่วยการปกครองได้แก่สตูล ปะลิส และไทรบุรีเดิม ให้ตนกูมูฮัมหมัดอากิบเป็นเจ้าเมืองสตูล ให้ตวนไซยิดฮุสเซน (Tuan Syed Hussein) เป็นเจ้าเมืองปะลิส หลังจากเสร็จสิ้นงานราชการที่หัวเมืองมลายูแล้ว พระยาศรีพิพัฒน์ฯจึงสร้างเจดีย์บนเขาเมืองสงขลาเรียกว่า "เจดีย์ขาว" เคียงคู่กับ "เจดีย์ดำ" ซึ่งเจ้าพระยาพระคลัง (ดิศ) ผู้เป็นพี่ชายได้สร้างขึ้นเมื่อยกทัพปราบหัวเมืองมลายูในพ.ศ. 2375
รับทูตบาเลสเตียร์
ในเดือนเมษายนพ.ศ. 2393 นายโยเซฟ บาสเลสเตียร์ (Joseph Balestier) ทูตของสหรัฐอเมริกาเดินทางมายังกรุงเทพเพื่อเจรจาขอแก้หนังสือสัญญา เนื่องจากในขณะนั้นเจ้าพระยาพระคลัง (ดิศ) กำลังเดินทางไปสักเลกยังหัวเมืองฝ่ายตะวันตก พระยาศรีพิพัฒน์ฯและจมื่นไวยวรนาถ (ช่วง) จึงเป็นผู้ต้อนรับทูตแทน นายบาเลสเตียร์เข้าพบพระยาศรีพิพัฒน์ฯที่บ้านและพระยาศรีพิพัฒน์ฯกล่าวทักทายปราศรัยนายบาเลสเตียร์ แต่นายบาเลสเตียร์โกรธว่าฝ่ายสยามมัวแต่พูดจาทำให้เสียเวลา และหยิบจดหมายของประธานาธิบดีจากในกระเป๋าเสื้อยื่นให้พระยาศรีพิพัฒน์ฯแล้วขอเข้าเฝ้าฯ พระยาศรีพิพัฒน์ฯตอบว่าจะต้องให้ขุนนางสยามถวายหนังสือก่อนแล้วค่อยเข้าเฝ้าฯ นำไปสู่การทุ่มเถียง ระหว่างพระยาศรีพิพัฒน์ฯและนายบาเลสเตียร์จนสุดท้ายนายบาเลสเตียร์เดินออกจากบ้านพระยาศรีพิพัฒน์ฯไป เมื่อเจ้าพระยาพระคลัง (ดิศ) กลับมาถึงกรุงเทพฯ นายบาเลสเตียร์จึงฟ้องเจ้าพระยาพระคลังฯว่าพระยาศรีพิพัฒน์ฯดูถูกทูตอเมริกาและประเทศอเมริกา สุดท้ายนายบาเลสเตียร์จึงเดินทางออกจากกรุงเทพฯไปโดยการเจรจาแก้สัญญาไม่ประสบผล
เลื่อนขึ้นเป็นสมเด็จเจ้าพระยาฯ
เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติเมื่อเดือนเมษายนพ.ศ. 2394 โปรดฯให้เรียกพระยาศรีพิพัฒน์ฯ (ทัต) ว่าเจ้าพระยาบรมมหาพิชัยญาติไปก่อน ต่อมาจึงมีพระราชโองการจารึกสุพรรณบัฏเนื้อแปด แต่งตั้งพระยาศรีพิพัฒน์ฯ ขึ้นเป็น สมเด็จเจ้าพระยาบรมมหาพิชัยญาติ นรเนตรนารถราชสุริยวงศ สกลพงศประดิษฐา มุขมาตยาธิบดี ไตรสรณศรีรัตนธาดา สกลมหารัชชาธิเบนทร ปรเมนทรมหาราชวโรประการ มโหฬารเดชานุภาพบพิตร ถือศักดินา 30,000 พระราชทานกลดเสลี่ยงงา พระแสงประดับพลอยลงยาราชาวดี เป็นเครื่องยศอย่างเจ้าต่างกรม เป็นผู้สำเร็จราชการภายในพระนครและว่าที่พระคลังสินค้าเช่นเดิม ถือตราจันทรมณฑลเทพบุตรชักรถ ในขณะที่เจ้าพระยาพระคลัง (ดิศ) ผู้เป็นพี่ชายได้รับการแต่งตั้งเป็นสมเด็จเจ้าพระยาบรมมหาประยูรวงศ์ คนทั่วไปกล่าวขานนามสมเด็จเจ้าพระยาบรมมหาประยูรวงศ์ว่า "สมเด็จเจ้าพระยาองค์ใหญ่" ในขณะที่กล่าวนามสมเด็จเจ้าพระยาบรมมหาพิชัยญาติว่า "สมเด็จเจ้าพระยาองค์น้อย"
สมเด็จเจ้าพระยาบรมมหาพิชัยญาติเป็นหนึ่งในคณะผู้แทนสยามในการเจรจาสนธิสัญญาเบาว์ริง (Bowring Treaty) ในเดือนเมษายนพ.ศ. 2398 สนธิสัญญาของสยามกับสหรัฐอเมริกาโดยมีนายทาวน์เซนด์ แฮร์ริส เป็นผู้แทนในเดือนพฤษภาคมพ.ศ. 2399 เรียกว่า สนธิสัญญาแฮร์ริส (Harris Treaty) และสนธิสัญญากับฝรั่งเศสในเดือนสิงหาคมพ.ศ. 2399 โดยมีนายชาลส์ เดอ มงตีญี (Charles de Montigny) เป็นผู้แทนของพระจักรพรรดินโปเลียนที่ 3
สมเด็จเจ้าพระยาบรมมหาพิไชยญาติ เป็นแม่กองสร้างวัดสุทัศนเทพวรารามราชวรมหาวิหาร สร้างพระปรางค์ภูเขาทอง วัดสระเกศ สร้างวัดปทุมวนารามราชวรวิหาร สร้างพระอภิเนาว์นิเวศน์และพระที่นั่งไชยชุมพล ซ่อมพระที่นั่งสุทไธสวรรย์ ในพระบรมมหาราชวัง นอกจากนี้ท่านยังมีความสามารถในการเดินเรือ เป็นผู้ต่อเรือบาร์จ (เรือท้องแบน) ขนาด 300 ตัน และเรือสกูนเนอร์ ขนาด 200 ตัน ใช้เดินทางติดต่อค้าขายถึงศรีลังกา
สมเด็จเจ้าพระยาบรมมหาพิไชยญาติถึงแก่พิราลัยเมื่อปีพ.ศ. 2400 อายุ 66 ปี ขณะเป็นแม่กองสร้างสวนนันทอุทยาน ในเดือนธันวาคมพ.ศ. 2400 พระบาทสมเด็จพระจอมเกล้าเจ้าอยู่หัวพระราชทานเพลิงศพสมเด็จเจ้าพระยาบรมมหาพิชัยญาติที่วัดพิชัยญาติการาม
ธนนไชย
ธนนไชย หรือฮวงไซ เป็นไม้ยืนต้นขนาดเล็กในสกุลมะม่วงหัวแมงวัน วงศ์ Anacardiaceae เป็นไม้ผลัดใบ กิ่งก้านอ่อนมีขนสีน้ำตาลแดง กิ่งแก่ผิวเกลี้ยง ใบเดี่ยว แตกใบมากที่ปลายยอด ใบหนา กรอบ ใบขนาดเล็กกว่ามะม่วงหัวแมงวัน ใบอ่อนสีน้ำตาลแดง ดอกเป็นดอกช่อ ผลสดค่อนข้างกลม ผลอ่อนสีเขียว สุกเป็นสีดำ ออกดอกช่วงมกราคม–มีนาคม ผลแก่ช่วงเมษายน–พฤษภาคม พบครั้งแรกในประเทศไทยที่จังหวัดกาญจนบุรี โดย J.E. Teijsmann ชาวเนเธอร์แลนด์ ชื่อสปีชีส์ตั้งตามชื่อประเทศไทย
ฮวงไซ เป็นพืชทนเค็ม เจริญได้ดีในดินเค็ม ใบอ่อนรับประทานเป็นผักสด ผลมีรสหวาน รับประทานได้ ลำต้นใช้ก่อสร้าง เป็นพืชสมุนไพร ทางภาคอีสาน ใช้ลำต้นหรือรากต้มน้ำดื่ม แก้ผิดสำแดง เปลือกลำต้น ต้มน้ำผสมเกลือใช้อมรักษารำมะนาด ใช้ยางชันเคี่ยวผสมกับสมุนไพรชนิดอื่น รักษาฝีเน่าหรือใช้เปลือกต้นเคี่ยวกับสมุนไพรอื่น รักษาโรคเริม ใช้เป็นไม้ประดับได้ด้วย
คณะศิลปศาสตร์ มหาวิทยาลัยกาฬสินธุ์
คณะศิลปศาสตร์ มหาวิทยาลัยกาฬสินธุ์ (Faculty of Liberal Arts, Kalasin University) เป็น คณะ สังกัดมหาวิทยาลัยกาฬสินธุ์
ประวัติคณะ
คณะศิลปศาสตร์ ถูกจัดตั้งขึ้นมาใหม่ตามราชกิจจานุเบกษา เล่ม ๑๓๕ ตอนที่ ๖๙ ก หน้า ๑ กฎกระทรวง จัดตั้งส่วนราชการในมหาวิทยาลัยกาฬสินธุ์ กระทรวงศึกษาธิการ พ.ศ. ๒๕๖๑ ให้ไว้ ณ วันที่ ๖ กันยายน พ.ศ. ๒๕๖๑
โดยการรวบยุบคณะเดิมและแยกสาขาวิชาต่างๆ ย้ายมาสังกัดคณะศิลปศาสตร์ ดังนี้
1.คณะรัฐศาสตร์และนิติศาสตร์ จำนวน 3 สาขาวิชา ได้แก่ สาขาวิชารัฐศาสตร์ สาขาวิชารัฐประศาสนศาสตร์ สาขาวิชานิติศาสตร์
2.คณะศิลปศาสตร์และวิทยาศาสตร์ จำนวน 1 สาขาวิชา ได้แก่ สาขาวิชาภาษาอังกฤษ
ฟินร็อด
ตามปกรณัมชุด เดอะซิลมาริลลิออน ของ เจ. อาร์. อาร์. โทลคีน ฟินร็อด เฟลากุนด์ (Finrod Felagund) เป็นเจ้าชายเอลฟ์ชาวโนลดอร์ ทรงเป็นโอรสองค์ใหญ่ของฟินาร์ฟิน ผู้เป็นโอรสของกษัตริย์ฟินเว จอมกษัตริย์องค์แรกของชาวโนลดอร์ทั้งมวล  มารดาของพระองค์คือเจ้าหญิงเออาร์เวนแห่งอัลควาลอนเด ธิดาของกษัตริย์โอลเว ชาวเทเลริ
คณะศิลปศาสตร์ มหาวิทยาลัยกาฬสินธุ์
ประวัติคณะ
3.คณะมนุษยศาสตร์และสังคมศาสตร์ จำนวน 4 สาขาวิชา ได้แก่ สาขาวิชานวัตกรรมเพื่อการพัฒนาท้องถิ่น สาขาวิชาภาษาจีนธุรกิจ สาขาวิชาสารสนเทศศาสตร์ สาขาวิชาการจัดการทางวัฒนธรรม
ฟินร็อด
ฟินร็อดเป็นโอรสของฟินาร์ฟินกับเออาร์เวน มีน้องชายคือ โอโรเดร็ธ อังกร็อด อายก์นอร์ และน้องสาวสุดท้องคือ กาลาเดรียล พระองค์เดินทางมายังมิดเดิลเอิร์ธเมื่อครั้งกบฏชาวโนลดอร์เดินทัพออกจากแผ่นดินอมตะ เพื่อไล่ตามล้างแค้นมอร์กอธ ทั้งที่ขัดต่อพระบัญชาของเหล่าวาลาร์
ฟินร็อดเป็นผู้ก่อตั้งหอคอยมินัสทิริธ ที่ช่องเขาแห่งซิริออน ภายหลังหอคอยนี้ตกไปอยู่ใต้อำนาจของมอร์กอธ  และเป็นสถานที่ซึ่งฟินร็อดสิ้นพระชนม์
คณะศิลปศาสตร์ มหาวิทยาลัยกาฬสินธุ์
ประวัติคณะ
4.คณะอุตสาหกรรมสร้างสรรค์ จำนวน 1 สาขาวิชา ได้แก่ สาขาวิชานิเทศศาสตร์
ฟินร็อด
เนื่องจากพระองค์เป็นโอรสของเออาร์เวน เป็นนัดดาของกษัตริย์โอลเวชาวเทเลริ จึงได้รับอนุญาตให้เข้าไปยังอาณาจักรโดริอัธของกษัตริย์ธิงโกล ซึ่งเป็นเชษฐาของกษัตริย์โอลเว ฟินร็อดเป็นหลานรักของกษัตริย์ธิงโกล และได้รับคำแนะนำให้สร้างอาณาจักรนาร์โกธรอนด์ขึ้น ในลักษณะเดียวกันกับเมเนกร็อธ คือเป็นราชวังที่ขุดเจาะลงไปในถ้ำใต้พื้นดิน แล้วฟินร็อดจึงขึ้นเป็นกษัตริย์แห่งนาร์โกธรอนด์ ทรงยกหอคอยมินัสทิริธให้อยู่ในความดูแลของโอโรเดร็ธพระอนุชา
ในสงครามดากอร์บราโกลลัค ฟินร็อดตกอยู่ในวงล้อมของพวกออร์ค แต่ทรงหนีรอดออกมาได้ด้วยความช่วยเหลือของบาราเฮียร์ ทายาทแห่งตระกูลเบออร์ พระองค์จึงประทานแหวนซึ่งมีตราประจำราชสกุลฟินาร์ฟินให้แก่บาราเฮียร์ เป็นเครื่องระลึกถึงวีรกรรมครั้งนั้น (แหวนนี้ต่อมามีชื่อเรียกว่า แหวนแห่งบาราเฮียร์) พร้อมทั้งคำสัญญาจะให้ความช่วยเหลือแก่ทายาทของบาราเฮียร์อย่างเต็มกำลังหากพวกเขาต้องการความช่วยเหลือ จากคำสัญญานี้ทำให้ฟินร็อดร่วมเดินทางไปกับภารกิจเสี่ยงภัยของเบเรน บุตรแห่งบาราเฮียร์ เพื่อไปชิงซิลมาริลจากมงกุฎของมอร์กอธตามบัญชาของกษัตริย์ธิงโกล พระองค์ปกป้องเบเรนจนถึงที่สุดเมื่อพวกเขาถูกเซารอนจับตัวได้ ระหว่างเดินทางผ่านช่องเขาซิริออน (ซึ่งเวลานั้นตกอยู่ใต้อำนาจของมอร์กอธแล้ว) พระองค์ต่อสู้กับปีศาจหมาป่าเพื่อปกป้องเบเรน จนกระทั่งสิ้นพระชนม์ที่หอคอยมินัสทิริธซึ่งพระองค์เป็นผู้ก่อตั้งขึ้นมาเอง
คณะศิลปศาสตร์ มหาวิทยาลัยกาฬสินธุ์
ประวัติคณะ
5.คณะเทคโนโลยีสังคม จำนวน 2 สาขาวิชา ได้แก่ สาขาวิชาการท่องเที่ยว และสาขาวิชาภาษาอังกฤษเพื่อการสื่อสารสากล
ฟินร็อด
เกร็ดน่ารู้
ในต้นฉบับดั้งเดิม โทลคีนตั้งชื่อให้ตัวละครฟินาร์ฟิน ว่า 'ฟินร็อด' (Finrod) ส่วนตัวละครฟินร็อดเดิมมีชื่อว่า 'อิงกลอร์ เฟลากุนด์' (Inglor Felagund)  ดังนั้นในฉบับต้นร่างหลายแห่งที่ปรากฏในหนังสือชุด The History of Middle-earth จึงอาจพบการกล่าวถึง 'ฟินร็อด' ซึ่งที่แท้หมายถึงฟินาร์ฟินนั่นเอง  ในภายหลังเมื่อมีการแก้ไขชื่อตัวละครแล้ว ยังคงหลงเหลือชื่อ 'อิงกลอร์' อยู่ใน เดอะลอร์ดออฟเดอะริงส์ คือตัวละครชื่อ กิลดอร์ อิงกลอริออน (Gildor Inglorion) ซึ่งโฟรโดกับแซมได้พบระหว่างเดินทางออกจากไชร์  คำว่า 'อิงกลอริออน' หมายถึง 'บุตรแห่งอิงกลอร์' เชื่อว่าแต่เดิมโทลคีนตั้งใจให้ กิลดอร์ เป็นโอรสของฟินร็อด แต่ภายหลังมีการเปลี่ยนแปลงต้นฉบับ ทำให้ฟินร็อดไม่เคยอภิเษกสมรส และนาร์โกธรอนด์ก็ไร้ผู้สืบทอด  (ดังปรากฏในเรื่อง ซิลมาริลลิออน)  แต่กระนั้น กิลดอร์ อิงกลอริออน ใน เดอะลอร์ดออฟเดอะริงส์ ยังคงถูกกล่าวถึงว่าเป็น 'เอลฟ์ผู้สูงศักดิ์จากราชสกุล' เป็นอนุสรณ์ถึงแนวคิดในต้นร่างฉบับดั้งเดิมของโทลคีน
ดูเพิ่ม
Lista Calaquendich
คณะศิลปศาสตร์ มหาวิทยาลัยกาฬสินธุ์
ประวัติคณะ
ปัจจุบันเปิดทำการเรียนการสอน จำนวน สาขาวิชา   หลักสูตร ดังนี้
1.สาขาวิชารัฐศาสตร์ เปิดสอนหลักสูตรรัฐศาสตรบัณฑิต สาขาวิชาการเมืองการปกครอง
3.สาขาวิชารัฐประศาสนศาสตร์ เปิดสอนหลักสูตรรัฐประศาสนศาสตรบัณฑิต สาขาวิชารัฐประศาสนศาสตร์
3.1 กลุ่มวิชารัฐประศาสนศาสตร์